16 වැනිදා තෙක් මාදම්පේ සිලිකන් කැණීම් එපා
හලාවත මාදම්පේ ප්රදේශයේ පිහිටි ග්රාම නිලධාරි වසම් නවයක අක්කර 200ක පමණ සිදුකරන සිලිකා වැලි කැණීම් නොකරන ලෙස හා එකී කැණීම් ප්රදේශ කැළිකසළ යොදා පිරවීම සිදු නොකර පෙර පැවැති තත්ත්වයෙන්ම ලබන නොවැම්බර් 11 වැනිදා දක්වා පවත්වාගෙන යෑමට වගබලා ගන්නා ලෙසට ශ්රේෂ්ඨාධීකරණය ඊයේ 16දා භූවිද්යා හා පතල් කැණීම් කාර්යාංශය ඇතුළු පාර්ශ්ව කිහිපයකට නියෝග කළේය සිලිකා වැලි කැණීම් මහා පරිමාණයෙන් සිදු කිරීම හා එකී වැලි කැණීම් සිදු කරන වළවල් කැළිකසළවලින් පුරවා දැමීම නිසා විශාල පාරිසරික හානියක් සිදුවන බව කියමින් පරිසර යුක්ති කේන්ද්රය විසින් ගොනු කර තිබූ මූලික අයිතිවාසිකම් පෙත්සම කරුණු තහවුරු කිරීම සඳහා ලබන නොවැම්බර් 11 වැනිදා කැඳවීමට දින නියම කළ ශ්රේෂ්ඨාධිකරණය එම නියෝගය කළේය එම මූලික අයිතිවාසිකම් පෙත්සම ඊයේ 16දා එස් තුරෙයිරාජා කුමුදුනී වික්රමසිංහ හා ජනක් ද සිල්වා යන විනිසුරු මඬුල්ල හමුවේදී කැඳවිණි එකී වැලි කැණීම් නිසා විශාල ප්රමාණයේ වළවල් 40ක් පමණ නිර්මාණය වී ඇති බවත් ඒවා පිරවීම සඳහා ප්රදේශයේ එකතු වන කැළිකසළ ගෙනැවිත් දැමීම නිසා දැඩි පාරිසරික හානියක් සිදුවී ඇති බවත් පෙත්සම්කරුවන් වෙනුවෙන් පෙනී සිටි ජ්යෙෂ්ඨ නීතිඥ ආචාර්ය රවීන්ද්රනාත් දාබරේ මහතා විනිසුරු මඬුල්ලට පැවැසීය ඒ ජේ ඒ අබේනායක